smcproject/ml-wiki-sentences huggingface dataset:
പാശ്ചാത്യ-പൗരസ്ത്യ ശൈലികളിലുള്ള അംശവടികൾ പിടിച്ചിരിക്കുന്ന മെത്രാന്മാർ കത്തോലിക്കാ സഭയുടെ കോപ്പൻഹേഗൻ രൂപതയുടെ ബിഷപ്പ് ഗ്രീക്ക് ഓർത്തഡോക്സ് സഭയിലെ ഒരു ആർച്ച്ബിഷപ്പ് വിവിധ രീതികളിലുള്ള അംശവടികൾ
മരമോ ലോഹങ്ങളോ കൊണ്ട് നിർമ്മിച്ചവയാണ് അംശവടികൾ.
എന്നാൽ എല്ലാ സഭകളിലും ഉപയോഗിച്ചുവരുന്ന അംശവടികളുടെ ആകൃതി ഒരുപോലെയല്ല.
പാശ്ചാത്യ ക്രൈസ്തവ സഭകളിൽ ഇടയന്മാരുടെ വടിക്ക് സമാനമായ രൂപത്തിലുള്ള അംശവടികളാണുള്ളത്.
എന്നാൽ പൗരസ്ത്യ ക്രൈസ്തവ സഭകളിൽ വിവിധ രീതികളിലുള്ള അംശവടികളുണ്ട്.
ഇവയിൽ ഏതാണ്ട് "T" ആകൃതിയിലുള്ള അംശവടിയും സർപ്പപ്പത്തികളോട് കൂടിയ അംശവടികളുമാണ് പ്രധാനമായും കണ്ടു വരുന്നത്.
കേരളത്തിൽ അന്ത്യോഖ്യൻ സുറിയാനി പാരമ്പര്യം പിന്തുടരുന്ന യാക്കോബായ , മലങ്കര ഓർത്തഡോക്സ്‌ ‌, മാർത്തോമ്മാ , മലങ്കര കത്തോലിക്കാ , തൊഴിയൂർ എന്നീ സഭകളിലെ മെത്രാന്മാർ സർപ്പപ്പത്തികളോട് കൂടിയ അംശവടികളാണ് ഉപയോഗിക്കുന്നത്.
ഇവയിൽ തന്നെ ഇരട്ടസർപ്പപ്പത്തിയുള്ളതും ഒറ്റസർപ്പപ്പത്തിയുള്ളവയും ഉണ്ട്.
ഇരട്ടസർപ്പപ്പത്തിയുള്ള അംശവടികളിൽ പത്തികൾക്ക് മധ്യേ ഒരു കുരിശുണ്ടായിരിക്കും.
മരുഭൂമിയിൽ വെച്ച് ഇസ്രയേൽ ജനം ദൈവത്തിനും മോശയ്ക്കും എതിരായി തിരിഞ്ഞപ്പോൾ അഗ്നിസർപ്പങ്ങൾ വന്ന് ജനങ്ങളെ കൊന്നതായും ശേഷിച്ചവർ അനുതപിച്ച് അപേക്ഷിച്ചപ്പോൾ ദൈവകൽപ്പന പ്രകാരം മോശ ഒരു പിച്ചള സർപ്പത്തെ സൃഷ്ടിച്ച് കൊടിമരത്തിൽ തൂക്കിയതായും അതിനു ശേഷം കടിയേറ്റവർ പിച്ചള സർപ്പത്തെ നോക്കിയപ്പോൾ രക്ഷപെട്ടതായും ബൈബിൾ പഴയനിയമത്തിലെ സംഖ്യാപുസ്തകത്തിൽ വിവരിച്ചിരിക്കുന്നു.
ഇതിൽ നിന്നും ഉടലെടുത്തതാണ് സർപ്പപ്പത്തിയോടു കൂടിയ അംശവടി എന്ന ആശയം.
ചിത്രസഞ്ചയം പൗരസ്ത്യ ശൈലിയിലുള്ള മറ്റൊരിനം അംശവടി ആഗ്നസ് ദേയ് അഥവാ ദൈവികകുഞ്ഞാടിന്റെ രൂപമുള്ള അംശവടി, 13-ആം നൂറ്റാണ്ടിലേത് വ്യാളിയെ കീഴടക്കുന്ന മിഖായേൽ മാലാഖയുടെ രൂപമുള്ള അംശവടി, 1220-1250 കന്യകമറിയമിന്റെയും ഉണ്ണിയേശുവിന്റെയും രൂപമുള്ള അംശവടി അവലംബങ്ങൾ
അഅ്റാഫ് ഇംഗ്ലീഷ് വിലാസം https://ml.wikipedia.org/wiki/Al-A%27raf
ഖുർആനിലെ ഏഴാം അദ്ധ്യായമാണ്‌ അഅ്റാഫ് (ഉന്നതസ്ഥലങ്ങൾ).
അവതരണം:മക്കയിൽ
അവതരണ ക്രമം:39
സൂക്തങ്ങൾ:206
ഖണ്ഡികകൾ:24 നാമം
ഈ അധ്യായത്തിലെ 46-48 വാക്യങ്ങളിൽ സ്വർഗത്തിൻറെയും നരകത്തിൻറെയും ഇടയിലുള്ള ഒരുന്നത സ്ഥാനത്തെ കുറിച്ച് പരാമർശിക്കുന്നു.
ഇതാണ് അഅ്റാഫ്.
അഅ്റാഫിനെയും അഅ്റാഫുകാരെയും സംബന്ധിച്ച പ്രതിപാദനമുള്ളതുകൊണ്ടാണ് ഇതിനു ഈ നാമം സിദ്ധിച്ചത്.
ഉള്ളടക്കം ഏതാണ്ട് തൊട്ടുമുമ്പുള്ള `അൽഅൻആമി`ന്റെ അവതരണകാലത്താണ് ഇതും അവതരിച്ചതെന്നു വ്യക്തമായി മനസ്സിലാക്കാൻ കഴിയുന്നു.
ആദ്യം അവതരിച്ചത് അതോ, ഇതോ എന്നുറപ്പിച്ചു പറയാൻ പ്രയാസം.
പക്ഷേ, ആ ഘട്ടത്തോട് ബന്ധപ്പെട്ടതാണ് ഈ അധ്യായവുമെന്ന് ഇതിന്റെ പ്രഭാഷണശൈലിയിൽനിന്ന് നല്ലപോലെ വ്യക്തമാകുന്നുണ്ട്.
പ്രവാചകത്വ വിശ്വാസത്തിലേക്കുള്ള ക്ഷണമാണ് ഈ സൂറത്തിലെ സുപ്രധാനമായ ഉള്ളടക്കം.
ദൈവത്താൽ നിയുക്തനായ പ്രവാചകനെ അനുഗമിക്കുവാൻ ശ്രോതാക്കളെ പ്രേരിപ്പിക്കുകയെന്നതാണ് പ്രഭാഷണത്തിന്റെ പരമമായ ലക്ഷ്യം.
എന്നാൽ പ്രതിപാദനശൈലിയിൽ മുന്നറിയിപ്പിന്റെയും താക്കീതിന്റെയും സ്വരമാണ് കൂടുതൽ മുഴച്ചുനിൽക്കുന്നത്.
അതിന് കാരണമുണ്ട്, അഭിസംബോധിതരായ മക്കയിലെ  ബഹുദൈവാരാധകരുടെ കാര്യം ഗ്രഹിപ്പിക്കാനുള്ള ശ്രമത്തിൽ നബി(സ) ദീർഘമായ ഒരു ഘട്ടം വിനിയോഗിച്ചു കഴിഞ്ഞു; എന്നിട്ടും അവർ അന്ധമായ പിടിവാശിയും ശാഠ്യബുദ്ധിയും എതിർപ്പും പരമാവധി തുടരുകയാണ്.
ആകയാൽ അടുത്തഭാവിയിൽ അവരോടുള്ള സംബോധനം നിർത്തി മറ്റൊരു ജനവിഭാഗത്തെ അഭിമുഖീകരിക്കാനായി തിരുനബിക്ക് ദൈവത്തിൽ നിന്നുള്ള നിർദ്ദേശം ആസന്നമായിരിക്കുന്നു.
അതിനാൽ നബി(സ)യുടെ പ്രവാചകത്വം അംഗീകരിക്കുവാൻ ഉദ്ബോധനപരമായ ശൈലിയിൽ അവരെ ക്ഷണിക്കുന്നതോടൊപ്പം,ഒരന്ത്യശാസനത്തിന്റെ രൂപത്തിൽ അവർക്ക് താക്കീത് നൽകേണ്ടതും ആവശ്യമായിരുന്നു.
അതുകൊണ്ട്, `നിങ്ങളിലേക്കു നിയുക്തനായ പ്രവാചകന്നെതിരിൽ നിങ്ങൾ കൈക്കൊണ്ടിട്ടുള്ള അനാശാസ്യ നയമുപേക്ഷിക്കുക; ഇതേനയം സ്വീകരിച്ചിരുന്ന പൂർവസമുദായങ്ങളുടെ പരിണാമം നിങ്ങൾക്കൊരു പാഠമായിരിക്കട്ടെ` എന്നിങ്ങനെ അവരെ താക്കീത് ചെയ്യുകയാണ്.
മക്കാവാസികളെ സംബന്ധിച്ചിടത്തോളം `ഹുജ്ജത്ത്` (ന്യായസ്ഥാപനം) ഏതാണ്ട് പൂർത്തീകരിക്കപ്പെട്ടിരുന്നു.
അതിനാൽ പ്രഭാഷണത്തിന്റെ അവസാനഭാഗത്ത് പ്രബോധനത്തിന്റെ മുഖം മക്കയിലെ ബഹുദൈവാരാധകരിൽനിന്നു വേദക്കാരിലേക്കു തിരിഞ്ഞതായി കാണാം.
ഒരിടത്ത് ലോകത്തെങ്ങുമുള്ള മനുഷ്യരെ പൊതുവായി അഭിസംബോധനചെയ്തതായും കാണാവുന്നതാണ്.
സമീപവർത്തികളായ ജനതയോടുതന്നെ പ്രബോധനം ചെയ്തുകൊണ്ടിരിക്കുകയെന്ന ഘട്ടം ഏതാണ്ടവസാനിച്ചുവെന്നും ഹിജ്റ ആസന്നമായിരിക്കുകയാണെന്നുമത്രെ ഇതെല്ലാം സൂചിപ്പിക്കുന്നത്.
പ്രഭാഷണമധ്യേ വേദക്കാരായ ജൂതരെയും അഭിമുഖീകരിച്ചിട്ടുള്ളതായിക്കാണാം.
അതുമുഖേന, പ്രവാചകനിൽ വിശ്വസിച്ചതിനു ശേഷം അദ്ദേഹത്തോടു കപടനയം കൈക്കൊള്ളുകയും, അനുസരണപ്രതിജ്ഞയെടുത്ത ശേഷം ധിക്കാരപൂർവം ആ പ്രതിജ്ഞ ലംഘിക്കുകയും, സത്യവും അസത്യവും വിവേചിച്ചറിഞ്ഞതിനു ശേഷം അസത്യസേവനത്തിൽ ആമഗ്നമാവുകയും ചെയ്യുന്നതിന്റെ ഭവിഷ്യൽഫലമെന്തെന്ന ഒരുവശം കൂടി ഈ അധ്യായത്തിൽ വ്യക്തമാക്കിയിട്ടുണ്ട്.
സൂറത്തിന്റെ അവസാനത്തിൽ, നബിക്കും സഹാബത്തിനും ആദർശത്തിന്റെ യുക്തിയുക്തമായ പ്രബോധനം സംബന്ധിച്ച ചില പ്രധാന നിർദ്ദേശങ്ങളും നൽകുന്നുണ്ട്.
എതിരാളികളിൽനിന്നുള്ള പ്രകോപനങ്ങളെയും മർദ്ദനങ്ങളെയും ക്ഷമയോടും വിവേകത്തോടും കൂടി നേരിടുക, വികാര വിക്ഷോഭങ്ങൾക്ക് വശംവദരായി സാക്ഷാൽ ലക്ഷ്യത്തെ ക്ഷതപ്പെടുത്തുന്ന യാതൊന്നും ചെയ്യാതിരിക്കുക എന്നിവ അക്കൂട്ടത്തിൽ പ്രത്യേകം ഊന്നിപ്പറഞ്ഞിരിക്കുന്നു.
മുൻപുള്ള സൂറ: അൻആം ഖുർആൻ അടുത്ത സൂറ: അൻഫാൽ സൂറത്ത്
(അദ്ധ്യായം) 7
അംശാവതാരം
വിഷ്ണുവിന്റെയും ദേവാസുരയക്ഷകിന്നരഗന്ധർവാദികളുടെയും ചൈതന്യത്തിന്റെ അംശം മനുഷ്യരുടെയും തിര്യക്കുകളുടെയും രൂപത്തിൽ ഭൂമിയിൽ ജന്മംകൊള്ളുന്നു എന്ന സങ്കല്പം.
ഭൂമിയിൽ ധർമത്തിനു ഗ്ളാനിയും അധർമത്തിന് അഭ്യുത്ഥാനവും ഉണ്ടാകുമ്പോൾ സാധുക്കളുടെ പരിത്രാണത്തിനും ദുഷ്കൃതികളുടെ വിനാശത്തിനും ധർമസംസ്ഥാപനത്തിനും ആയി താൻ ഭൂമിയിൽ അവതരിക്കാറുണ്ടെന്ന് ഗീതയിൽ കൃഷ്ണൻ അർജുനനെ ഉദ്ബോധിപ്പിക്കുന്നു.
ദശാവതാരങ്ങളെന്നറിയപ്പെടുന്നതു മഹാവിഷ്ണുവിന്റെ അവതാരങ്ങളാണ്.
അവയിൽ ഒന്നായ ശ്രീകൃഷ്ണനെ പൂർണാവതാരമായും മറ്റുള്ളവയെ അംശാവതാരങ്ങളായും ചിലർ പറഞ്ഞുവരുന്നു.
ധർമസംസ്ഥാപനത്തിനായി പല ദേവന്മാരും ദേവിമാരും ഭൂമിയിൽ ജന്മം കൊള്ളാറുണ്ടെന്നു പുരാണപരാമർശങ്ങളുണ്ട്; ഇവയും അംശാവതാരങ്ങൾ തന്നെ.
ശങ്കരാചാര്യർ തുടങ്ങിയവർ ഈശ്വരന്റെ അംശാവതാരങ്ങളാണെന്നാണു് ഹിന്ദുക്കൾ വിശ്വസിക്കുന്നത്.
പുരാണേതിഹാസങ്ങളിൽ കാണുന്ന അംശാവതാരങ്ങളുടെ പട്ടികകൾ തമ്മിൽ ഐകരൂപ്യം ഇല്ല.
ദൈത്യദാനവപീഡയിൽ നിന്നു രക്ഷിക്കണമെന്ന് ഭൂമീദേവി പ്രാർഥിച്ചതിന്റെ ഫലമായാണു സുരഗന്ധർവാദികളോടു മർത്ത്യരൂപത്തിൽ അംശാവതാരത്തിനു വിരിഞ്ചൻ (ബ്രഹ്മാവ്) കല്പിച്ചതെന്നു മഹാഭാരതത്തിൽ പറയുന്നു.
മഹാവിഷ്ണുവിന്റെ അവതാരോദ്ദേശ്യനിർവഹണത്തിനായി ദേവഗന്ധർവാദികൾ വിവിധ ബ്രാഹ്മണ-രാജവംശങ്ങളിലായി അംശാവതരണം ചെയ്തുവെന്നാണ് മഹാഭാരത പരാമർശത്തിൽ നിന്നും വ്യക്തമാകുന്നതു്.
ദേവീഭാഗവതത്തിൽ (ചതുർഥസ്കന്ധം) അംശാവതരണം നടത്തിയിട്ടുള്ള ദേവാസുരന്മാരുടെ ഒരു പട്ടികതന്നെ കൊടുത്തിട്ടുണ്ട്.
ഇതനുസരിച്ചു യുധിഷ്ഠിരൻ യമധർമനും ഭീമസേനൻ വായുവും അർജുനനും കൃഷ്ണനും നരനാരായണന്മാരും നകുല സഹദേവന്മാർ അശ്വിനീദേവകളും വിദുരർ ധർമനും അശ്വത്ഥാമാവ് ശിവനും ദ്രോണർ ബൃഹസ്പതിയും ദ്രുപദൻ വരുണനും ഭീഷ്മർ അഷ്ടവസുക്കളിലൊരാളും പാഞ്ചാലി ശചീദേവിയും ആണു്.
അതുപോലെ ദുര്യോധനനും (കലി) ശകുനിയും (ദ്വാപരൻ) ജരാസന്ധനും (വിപ്രചിത്തി) കംസനും (കാലനേമി) മറ്റും അസുരന്മാരുടെ അംശാവതാരങ്ങളും.
ബലഭദ്രനെയും ലക്ഷ്മണനെയും ആദിശേഷന്റെയും ഗോപസ്ത്രീകളെ അപ്സരസ്സുകളുടെയും ഭരതശത്രുഘ്നന്മാരെ ശംഖചക്രങ്ങളുടെയും വേദവ്യാസനെ വിഷ്ണുവിന്റെയും അംശാവതാരങ്ങളായി ചിത്രീകരിച്ചുകൊണ്ടുള്ള പരാമർശങ്ങൾ പല ഇതിഹാസങ്ങളിലും കാണുന്നുണ്ടു്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അംശാവതാരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അം‌രീഷ് പുരി ഇംഗ്ലീഷ് വിലാസം https://ml.wikipedia.org/wiki/Amrish_Puri
ഇന്ത്യൻ സിനിമയിലെ ഒരു നടനായിരുന്നു അം‌രീഷ് ലാൽ പുരി ( ഹിന്ദി : अमरीश पुरी, ഉർദു : اَمریش پُری, ജൂൺ 22 , 1932 – ജനുവരി 12 , 2005 ).
ഹിന്ദിയിലായിരുന്നു ഇദ്ദേഹം പ്രധാനമാ‌യും അഭിനയിച്ചത്.
ഹിന്ദിയിലെ മി. ഇന്ത്യ -1987  എന്ന സിനിമയിലെ മുകം‌ബോ എന്ന അദ്ദേഹത്തിന്റെ വേഷം അവിസ്മരണീയ കഥാപാത്രങ്ങളിൽ ഒന്നാണ്.
ഹിന്ദി സിനിമയായ മിസ്റ്റർ ഇന്ത്യലെയും (1987), ഹോളിവുഡ് സിനിമയായ ഇൻഡ്യാന ജോൺസ് ആൻഡ് ദി റ്റെമ്പിൾ ഒഫ് ഡൂം (1984) എന്ന ചിത്രത്തിലെയും കഥാപാത്രങ്ങൾ അംരീഷ്പുരിയുടെ അഭിനയ മികവ് തെളിയിച്ച കഥാപാത്രങ്ങളിൽ ചിലതാണ്.
പഞ്ചാബിലെ ജലന്ദറിനടുത്തുള്ള നവൻശേഹർ എന്ന ജില്ലയിൽ 1932ൽ ലാല നിഹാൽ ചന്ദിന്റെയും (അച്ഛൻ), വേദ് കോറിന്റെയും (അമ്മ) മകനായി ജനിച്ചു.
അംരീഷ് പുരിക്ക് ചമൻ പുരി, ഓം പുരി (രണ്ടുപേരും നടന്മാരാണ്) എന്നീ രണ്ടു സഹോദരന്മാരും, ചന്ദ്രകാന്ത എന്ന ഒരു സഹോദരിയും ഉണ്ട്.
1957ലാണ് അംരീഷ് പുരി വിവാഹിതനാവുന്നത് വധു ഊർമിള ദിവേകർ .
അംരീഷ് പുരിയുടെ മകന്റെ പേര് രാജീവ് പുരി എന്നും മകളുടെ പേര് നംമ്രത പുരി എന്നുമാണ്.
അഭിനയത്തിനോട് താത്പര്യമുണ്ടായിരുന്ന അംരീഷ് പുരി മുംബൈയിലെ പ്രശസ്തമായ പ്രിഥ്വി തീയറ്റർ എന്ന നാടകശാലയിൽ സത്യദേവ് ദുബെ രചിച്ച നാടകങ്ങളിൽ അഭിനയിക്കുകയും തുടർന്ന അദ്ദേഹത്തിന്  1979ൽ ‍സംഗീത നാടക അക്കാദമിയുടെ അവാർഡ് ലഭിക്കുകയും ചെയ്തു .
വില്ലനായും, സഹനടനായും വെള്ളിത്തിരയിൽ തിളങ്ങിയ അംരീഷ് പുരി 400ൽ കൂടുതൽ സിനിമകളിൽ അഭിനയിച്ചിട്ടുണ്ട്.
ഹിന്ദി , കന്നഡ , ഹോളിവുഡ് , പഞ്ചാബി , തമിഴ് , മലയാളം , തെലുഗു തുടങ്ങിയ ഭാഷകളിലെല്ലാം അഭിനയിച്ച അംരീഷ് പുരി 2005ൽ മുബൈയിൽ തന്റെ 72-ആം വയസ്സിൽ മരണമടഞ്ഞു.
ചലച്ചിത്രങ്ങളിൽ ഹിന്ദിയിൽ
1970ൽ പുറത്തിറങ്ങിയ പ്രേം പൂജാരി എന്ന സിനിമയാണ് അംരീഷ് പുരിയുടെ ആദ്യ ഹിന്ദി സിനിമ.
തുടർന്ന് ധാരാളം ഹിന്ദി സിനിമകളിൽ അംരീഷ് പുരി അഭിനയിക്കുകയുണ്ടായി.
ദിൽ വാലെ ദുൽഹനിയ ലേജായേഗെ (1995), പർദേശ് (1997), ചോരി ചോരി ചുപ്കെ ചുപ്കെ (2001), തുടങ്ങിയ ചിത്രങ്ങളിലെ അഭിനയം അംരീഷ് പുരിയെ ഏറെ ശ്രദ്ധേയനാക്കി.
കച്ചി സഡക് എന്ന ചിത്രമാണ് അംരീഷ് പുരിയുടെ അവസാന ചിത്രം.
അംരീഷ് പുരിയുടെ മരണശേഷമാണ് ഈ സിനിമ പുറത്തിറങ്ങിയത്.
ഹോളിവുഡിൽ ഇദ്ദേഹം അധികം ചിത്രങ്ങളിൽ അഭിനയിച്ചിട്ടില്ല എങ്കിലും റിച്ചാഡ് അറ്റൻബരോസിന്റെ ഓസ്കാർ അവാർഡ് നേടിയ ചിത്രം ഗാന്ധി (1982‍), സ്റ്റീവൻ സ്പിൽബർഗിന്റെ ഇൻഡ്യാന ജോൺസ് ആൻഡ് ദി റ്റെമ്പിൾ ഒഫ് ഡൂം (1984) തുടങ്ങിയ ചിത്രങ്ങളിൽ അംരീഷ് പുരി ശ്രദ്ധേയമായ വേഷം കൈകാര്യം ചെയ്യുകയുണ്ടായി.
മലയാളത്തിൽ ഒരു സിനിമയിൽ മാത്രമാണ് അംരീഷ് പുരി അഭിനയിച്ചത്.
പ്രശസ്ത നടൻ മോഹൻ ലാൽ നായകനായി അഭിനയിച്ച കാലാപാനി എന്ന ചിത്രമായിരുന്നു അത്.
പ്രണവം ആർട്ട്സിൻറെ ബാനറിൽ മോഹൻ ലാലും ഷോഗൺ ഫിലിംസിൻറെ ബാനറിൽ ആർ.മോഹനും ചേർന്നാണ് ചിത്രം നിർമിച്ചത്.
പ്രിയദർശനായിരുന്നു ഈ സിനിമയുടെ സം‌വിധായകൻ.
അംരീഷ് പുരി അവതരിപ്പിച്ച 'മിർസ ഖാൻ' എന്ന കൊടുംവില്ലൻ വേഷം വളരെയേറെ പ്രശംസ നേടിയിരുന്നു.
പ്രിയദർശൻ ഹിന്ദിയിൽ സം‌വിധാനം നിരിവഹിച്ച ചില സിനിമകളിലും അംരീഷ് പുരി അഭിനയിച്ചിട്ടുണ്ട് വിരാസത് , ഹൽചൽ എന്നീ ചിത്രങ്ങൾ ഇതിൽ ചിലതാണ്.
പഞ്ചാബിയിൽ
പഞ്ചാബി സിനിമകളിൽ അദ്ദേഹം കൂടുതലും അഭിനയിച്ചത് വില്ലൻ വേഷങ്ങളിലാണ്.
ചൻ പർദേശി, സത് ശ്രി അകൽ, ഷഹീദ് ഉധം സിംഗ് തുടങ്ങിയ ചിത്രങ്ങൾ ഇതിൽ ചിലതാണ്.
തെലുഗുവിൽ
ജഗദേക വീരുദു അതിലോഗ സുന്ദരി, മേജർ ചന്ദ്രകാന്ത്, ആദിത്യ 369, കൊണ്ടവീടി ദോങ്ക, അശ്വമേധം, ആകരി പൊറാട്ടം തുടങ്ങിയ ചിത്രങ്ങൾ അംരീഷ് പുരിയുടെ തെലുഗു ചിത്രങ്ങളാണ്.
തമിഴിൽ അംരീഷ് പുരി രണ്ടു സിനിമകളിൽ അഭിനയിക്കുകയുണ്ടായി.
മണിരത്നം സം‌വിധാനം ചെയ്ത് മമ്മൂട്ടിയും രജനീകാന്തും തുല്യ പ്രാധാന്യമുള്ള കഥാപാത്രങ്ങളെ അവതരിപ്പിച്ച ദളപതിയും , രജനീകാന്ത് നായകനായി അഭിനയിച്ച ബാബയുമായിരുന്നു അത്.
കന്നഡയിൽ
അംരീഷ് പുരിയുടെ ആദ്യ കാലങ്ങളിലാണ് അദ്ദേഹം കന്നഡയിൽ അഭിനയിക്കുന്നത്.
ബ്ലാക്ക് ആൻഡ് വൈറ്റ് കാലഘട്ടത്തിൽ അംരീഷ് പുരി നായകനായി അഭിനയിച്ച കന്നഡ സിനിമയാണ് കാടു .
2005 ൽ മും‌ബൈയിൽ വച്ച് തലച്ചോറിന്റെ അസുഖം മൂലം അദ്ദേഹം ചരമമടഞ്ഞു.
മരിക്കുമ്പോൾ അദ്ദേഹത്തിന് 72 വയസ്സായിരുന്നു.
അവാർഡുകൾ 1968, മഹാരാഷ്ടാ സംസഥാന നാടക അവാർഡ് 1979, സം‌ഗീത നാടക അകാദമി അവാർഡ് 1986, ഫിലിം‌ഫെയർ മികച്ച സഹ നടൻ 1991, മഹാരാഷ്ട്രാ സം‌സ്ഥാന ഗൊഉരവ് പുരസ്കാർ 1994, മികച്ച നടൻ - സിഡ്നി ഫിലിം ഉത്സവം 1994, മികച്ച നടൻ - സിം‌ഗപ്പൂർ ഫിലിം ഉത്സവം 1997, ഫിലിം‌ഫെയർ മികച്ച സഹ നടൻ 1997, സ്റ്റാർ സ്ക്രീനിം‌ഗ് അവാർഡ് - മികച്ച  സഹ നടൻ 1998, ഫിലിം‌ഫെയർ മികച്ച സഹ നടൻ 1998, സ്റ്റാർ സ്ക്രീനിം‌ഗ് അവാർഡ് - മികച്ച  സഹ നടൻ കൂടുതൽ വായനക്ക് The Act of Life - An Autobiography by Amrish Puri with Jyoti Sabharwal.
അവലംബം പുറമേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അം‌രീഷ് പുരി Obituary from rediff Obituary from Times of India
അഅ്ലാ ഇംഗ്ലീഷ് വിലാസം https://ml.wikipedia.org/wiki/Al-Ala
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ എൺപത്തിഏഴാം അദ്ധ്യായമാണ്‌ അ‌അ്‌ലാ (അത്യുന്നതൻ).
സൂക്തങ്ങൾ : 19 മുൻപുള്ള സൂറ: ത്വാരിഖ് ഖുർആൻ അടുത്ത സൂറ: ഗാശിയ സൂറത്ത്
(അദ്ധ്യായം) 87
അംശി നാരായണപ്പിള്ള ഇംഗ്ലീഷ് വിലാസം https://ml.wikipedia.org/wiki/Amsi_Narayanapilai
കേരളത്തിലെ അറിയപ്പെടുന്ന കവിയും പത്ര പ്രവർത്തകനും സ്വാതന്ത്ര്യ സമര സേനാനിയുമായിരുന്നു അംശി നാരായണ പിള്ള (1896 - 9 ഡിസംബർ 1981).
സ്വാതന്ത്ര്യ സമരകാലത്ത് കേരള ജനത ആവേശപൂർവ്വം പാടിനടന്ന ദേശഭക്തിഗാനമായ   '' വരിക വരിക സഹജരേ,സഹന സമര സമയമായി, കരളുറച്ചു കൈകൾ കോർത്ത്‌, കാൽ നടയ്ക്കു പോക നാം .
" എഴുതിയത്  അംശി നാരായണ പിള്ളയാണ്.
കോഴിക്കോട് വടകരയിൽ നിന്നും പയ്യന്നൂർ വരെ കോൺഗ്രസ്‌ നടത്തിയ ഉപ്പ് സത്യഗ്രഹത്തിന്റെ ഭാഗമായി നടന്ന ജാഥയ്ക്ക് വേണ്ടിയാണ് അംശി ഈ ഗാനം രചിച്ചത്.
ഇന്നത്തെ തമിഴ്നാട്ടിലെ കന്യാകുമാരി ജില്ലയിൽ (അന്ന് തിരുവിതാംകൂറിൽ ) തേങ്ങാപട്ടണത്തിന് സമീപത്തെ അംശിയിൽ 1896-ൽ  ജനിച്ച നാരായണപിള്ള തിരുവിതാംകൂർ പോലീസ് വകുപ്പിലെ ക്ലാർക്ക് ജോലി ഉപേക്ഷിച്ചാണ് സ്വാതന്ത്ര്യ സമരത്തിലേക്ക് കുതിച്ചത്.
കെ.പിള്ളയുടെ സ്വരാജ് വാരികയിൽ സഹപത്രാധിപരായിരുന്ന അദ്ദേഹം ഗാന്ധിയൻ ആദർശം പ്രചരിപ്പിക്കാനായി തിരുവനന്തപുരത്തുനിന്നും 1924-ൽ 'മഹാത്മാ' എന്ന വാർത്താവാരിക തുടങ്ങി.
മലയാളത്തിലെ ആദ്യത്തെ കാലണ പത്രമായിരുന്നു ഈ വാരികയ്ക്ക് ഗാന്ധിജിയുടെ ആശയാനുഗ്രഹങ്ങൾ ഉണ്ടായിരുന്നു.
പി. കേശവദേവുമായി ചേർന്ന് പിന്നീട് തൃശ്ശൂരിൽനിന്നും 'മഹാത്മാ' ദിനപത്രമായി പ്രസിദ്ധീകരിച്ചിരുന്നു.
മഹാത്മ , ഗുരുവായൂർ സത്യാഗ്രഹത്തിന് ശക്തമായ പിന്തുണ നൽകി.
അംശിയുടെ ആദ്യ കാല കവിതകൾ  മഹാത്മയിലാണ് പ്രസിദ്ധീകരിച്ചത്.
സ്വാതന്ത്ര്യവാഞ്ഛ തുടിക്കുന്ന, വരികളായിരുന്നു അംശിയുടെ രചനാ ശൈലിയുടെ പ്രത്യേകത.
കേളപ്പജിയുടെ നേതൃത്വത്തിൽ യൂത്ത്‌ലീഗ് എന്ന ആദ്യകാല സോഷ്യലിസ്റ്റ് സംഘടന അംശിയുടെ വിപ്ലവഗാനത്തോടെയായിരുന്നു ആരംഭിച്ചത്.
1930-ൽ കോഴിക്കോട്ട് നടന്ന ഉപ്പുസത്യാഗ്രഹത്തിൽ പങ്കെടുക്കാൻ പൊന്നറ ശ്രീധർ, എൻ.സി. ശേഖർ, അംശി നാരായണപിള്ള എന്നിവരുടെ നേതൃത്വത്തിൽ തിരുവനന്തപുരത്തുനിന്നും പുറപ്പെട്ട 25 അംഗ ജാഥ 'വരിക വരിക സഹജരേ' വഴിനീളെ പാടി.
മൂന്ന് സർക്കാരും ആ ഗാനം നിരോധിച്ചു. 'പടയാളിയുടെ പാട്ടുകൾ' എന്ന കൃതിയിൽ ഈ ഗാനമുണ്ട്.
നിരോധന ലംഘനത്തിന്റെ പേരിൽ അംശിക്ക് വിയ്യൂർ സെൻട്രൽ ജയിലിൽ ആറര മാസം തടവുശിക്ഷ അനുഭവിക്കേണ്ടിവന്നു.
ഉപ്പുസത്യാഗ്രഹത്തിൽ പങ്കെടുത്തതിനും വിപ്ലവഗാനരചനയ്ക്കും തൃശ്ശൂർ മജിസ്‌ട്രേട്ട് കോടതി അംശിയെ വിചാരണ ചെയ്തിട്ടുണ്ട്.
നിരോധിച്ച കവിതകൾ
മഹാത്മാഗാന്ധിയെ ശ്രീരാമനായും ഭാരതത്തെ സീതയായും ബ്രിട്ടീഷുകാരനെ രാവണനായും ചിത്രീകരിക്കുന്ന ഗാന്ധിരാമായണം, രണ്ടാം ഭാരതയുദ്ധം, ഭഗത്‌സിങ്, ജാലിയൻവാലാബാഗ് എന്നീ കവിതകൾ മദ്രാസ് സർക്കാർ നിരോധിച്ചു.
44-ആം വയസ്സിലാണ് തിരുവനന്തപുരം കരമന സ്വദേശിയായ തങ്കമ്മയെ അംശി നാരായണപിള്ള വിവാഹം കഴിച്ചത്.
1941-ൽ പാഠപുസ്തകത്തിന് തെരഞ്ഞെടുത്ത ഒരു ഗ്രന്ഥത്തിന് ലഭിച്ച 1000 രൂപ കൊണ്ട് അദ്ദേഹം അംശിയിൽ ഒരു സ്‌കൂൾ ആരംഭിച്ചു.
85-ആം വയസ്സിൽ മരിക്കുന്നതുവരെ അദ്ദേഹം അംശി സ്‌കൂളിന്റെ മാനേജരായിരുന്നു.
1981 ഡിസംബർ ഒൻപതിനാണ് അംശി അന്തരിച്ചത്‌.
പിന്നീട് ഹൈസ്‌കൂളായി ഉയർന്ന സ്‌കൂളിൽ ഇന്ന് മലയാളം മീഡിയത്തിൽ പഠനമില്ല.
സ്വാതന്ത്ര്യാനന്തര രാഷ്ട്രീയത്തിൽ അംശി നാരായണപിള്ളയെന്ന മുൻകാല ഭടൻ പ്രത്യക്ഷപ്പെട്ടിരുന്നില്ല.
അദ്ദേഹത്തിന് അർഹമായ അംഗീകാരം കേന്ദ്ര സംസ്ഥാന സർക്കാരുകൾ നൽകിയില്ല.
വിയ്യൂർ ജയിലിൽ തടവുകാരനായിരുന്ന രേഖകൾ കാട്ടി പെൻഷന് അപേക്ഷ നൽകിയെങ്കിലും കേന്ദ്ര സർക്കാർ അത് നിരസിച്ചു.
കന്യാകുമാരി ജില്ലയിലായതിനാൽ കേരളവും കേരളത്തിലെ സ്വാതന്ത്ര്യസമരത്തിൽ പങ്കെടുത്തതിനാൽ തമിഴ്‌നാടും അപേക്ഷ തള്ളിക്കളഞ്ഞു. 'പടയാളിയുടെ പാട്ടുകൾ' ഉൾപ്പെടെ ചില കൃതികളും 'മഹാത്മാ' വാരികയുടെ കോപ്പികളും അംശിയിലെ തറവാട്ടിൽ സൂക്ഷിക്കുന്നുണ്ട്.
കൃതികൾക്ക് മറുപതിപ്പ് പിന്നീട് ഉണ്ടായിട്ടില്ല.
മാതൃഭൂമി പുറത്തേക്കുള്ള കണ്ണികൾ
അംഹാറിക്ക് ഇംഗ്ലീഷ് വിലാസം https://ml.wikipedia.org/wiki/Amharic ഇംഗ്ലീഷ് വിലാസം https://ml.wikipedia.org/wiki/Amharic
എത്യോപ്യയിൽ സംസാരിക്കപ്പെടുന്ന ഒരു സെമറ്റിക്ക് ഭാഷയാണ് അംഹാറിക്ക് (അംഹാറിക്ക്: አማርኛ? അമറെന്ന).
അറബിക്ക് ശേഷ ലോകത്തിൽ ഏറ്റവും അധികം സംസാരിക്കപ്പെടുന്ന സെമറ്റിക്ക് ഭാഷയാണ് ഇത്.
എത്യോപ്യൻ ഫെഡറൽ ഡെമോക്രാറ്റിക്ക് റിപബ്ലിക്കിന്റെ ഔദ്യോഗിക ഭാഷയും രാജ്യവ്യാപകമായി ഉപയോഗത്തിലുള്ള ഭാഷയുമാണ് അംഹാറിക്ക്.
എത്യോപ്യയിലെ പല സംസ്ഥാനങ്ങളിലേയും ഭരണഭാഷ അംഹാറിക്കാണ്.
എത്യോപ്യക്ക് പുറത്ത് പ്രധാനമായും കാനഡ , അമേരിക്കൻ ഐക്യനാടുകൾ, സ്വീഡൻ എന്നിവയുൾപ്പെടെയുള്ള രാജ്യങ്ങളിലേക്ക് കുടിയേറിയ ഏതാണ്ട് 27 ലക്ഷം ആൾക്കാർ ഈ ഭാഷ സംസാരിക്കുന്നുണ്ട്.
ഉച്ചാരണവും വർണ്ണവിന്യാസവും Consonants Bilabial Dental Palatal Velar Glottal Nasal m n ɲ (ñ) Plosive voiceless p t k ʔ (ʾ) voiced b d ɡ ejective pʼ (p', p̣) tʼ (t', ṭ ) kʼ (q, ḳ ) Affricate voiceless tʃ (č) voiced dʒ (ǧ) ejective tsʼ (s') tʃʼ (č', č̣) Fricative voiceless f s ʃ (š) h voiced z ʒ (ž) Approximant l j (y) w Rhotic r Vowels Front Central Back High i ɨ (ə) u Mid e ə (ä) o Low a
അംശബന്ധം ratio ratio നീളത്തിന്റെ 3 / 4 വീതിയുള്ള ചതുരത്തിന്റെ നീളവും വീതിയും തമ്മിലുള്ള അംശബന്ധം
ഗണിതശാസ്ത്രത്തിൽ രണ്ടു സംഖ്യകളെ താരതമ്യപ്പെടുത്താൻ ആ സംഖ്യകളുടെ ഭിന്നിതം ഉപയോഗപ്പെടുത്തുന്നു.
ഈ ഭിന്നിതമാണു് അവയുടെ അംശബന്ധം .
ഉദാഹരണം:- 4 മീറ്റർ നീളവും 3 മീറ്റർ വീതിയുമുള്ള ഒരു ചതുരത്തിന്റെ നീളവും വീതിയും തമ്മിലുള്ള അംശബന്ധം 4:3 ആണു്
അക മാന്റോ ഇംഗ്ലീഷ് വിലാസം https://ml.wikipedia.org/wiki/Aka_Manto ഒരു കലാകാരന്റെ അക മാന്റോ  ചിത്രീകരണം.
ചുവന്ന ഉടയാട അണിഞ്ഞതും പൊതുശൌചാലയം അല്ലെങ്കിൽ ഒരു വിദ്യാലയത്തിലെ കുളിമുറിയിൽ ടോയ്‌ലറ്റ് ഉപയോഗിക്കുന്ന ആളുകൾക്ക് ദൃശ്യമാകുന്ന മുഖംമൂടി ധരിച്ച ജാപ്പനീസ് നഗരസംബന്ധിയായ ഐതിഹാസിക പ്രശസ്തിനേടിയ ഒരു ആത്മാവാണ് അക മാന്റോ.
(赤マント, Red Cloak) റെഡ് കേപ്പ്, റെഡ് വെസ്റ്റ്, അകായ്-കാമി-അയോ-കാമി (赤い紙青い紙,റെഡ് പേപ്പർ, ബ്ലൂ പേപ്പർ), അല്ലെങ്കിൽ ചില സന്ദർഭങ്ങളിൽ അയോയി മാന്റോ (青マント,ബ്ലൂ ക്ലോക്ക്) എന്നിങ്ങനെയും ഈ ആത്മാവ് അറിയപ്പെടുന്നു.
ഈ ഐതിഹാസിക ആത്മാവിന്റെ വിവരണങ്ങൾ വ്യത്യാസപ്പെട്ടിരിക്കുന്നു.
പക്ഷേ കഥയുടെ സ്ഥായിയായ ഘടകം ടോയ്‌ലറ്റിന്റെ ചുമതലയുള്ള ജീവനക്കാരനോട് ഒരു ആത്മാവ് ഒരു ചോദ്യം ചോദിക്കും എന്നതാണ്.
ചില പതിപ്പുകളിൽ, അവർക്ക് ചുവന്ന പേപ്പർ അല്ലെങ്കിൽ നീല പേപ്പർ വേണോ എന്ന് ആത്മാവ് ചോദിക്കും.
മറ്റ് പതിപ്പുകളിൽ ചുവന്ന വസ്ത്രമോ നീല വസ്ത്രമോ അല്ലെങ്കിൽ കൈയില്ലാത്ത ചുവന്ന ഉടുപ്പ്‌ അല്ലെങ്കിൽ കൈയില്ലാത്ത നീല ഉടുപ്പ്‌ ആണ് ചോദിക്കപ്പെടുന്നത്.
രണ്ട് താത്പര്യങ്ങളും തിരഞ്ഞെടുക്കുന്നത് വ്യക്തിയെ കൊല്ലുന്നതിന് കാരണമാകും.
അതിനാൽ വ്യക്തി മരണത്തെ അതിജീവിക്കാൻ ആത്മാവിനെ അവഗണിക്കുകയോ ഓടിപ്പോകുകയോ രണ്ട് താത്പര്യങ്ങളും നിരസിക്കുകയോ വേണം.
ഇതിഹാസവും അതിന്റെ വ്യതിയാനങ്ങളും
പൊതുകുളിമുറിയിൽ അല്ലെങ്കിൽ സ്കൂൾ കുളിമുറിയിൽ വേട്ടയാടുന്ന ഒരു പുരുഷ ആത്മാവ്, പ്രേതം അല്ലെങ്കിൽ യോകായ് എന്നാണ് അക മാന്റോയെ വിശേഷിപ്പിക്കുന്നത്.
അക മാന്റോ പലപ്പോഴും സ്ത്രീ കുളിമുറിയിൽ വേട്ടയാടുന്നുവെന്ന് പറയപ്പെടുന്നു.
ഇതിഹാസത്തിന്റെ ചില പതിപ്പുകളിൽ അത്തരം കുളിമുറിയിലെ അവസാന മുറിയിൽ ആത്മാവ് വേട്ടയാടുന്നുവെന്ന് പറയപ്പെടുന്നു.
ആത്മാവ് ഒഴുകുന്ന ചുവന്ന വസ്ത്രവും മുഖം മറയ്ക്കുന്ന മാസ്കും ധരിക്കാറുണ്ട്.
മുഖംമൂടിക്ക് താഴെ ആകർഷകവും ചിലപ്പോൾ സുന്ദരനാണെന്നും വിശേഷിപ്പിക്കപ്പെടുന്നു.
ഐതിഹ്യം അനുസരിച്ച്, ഒരു വ്യക്തി പൊതുകുളിമുറിയിൽ അല്ലെങ്കിൽ സ്കൂൾ കുളിമുറിയിൽ ടോയ്‌ലറ്റിൽ ഇരിക്കുകയാണെങ്കിൽ, അക മാന്റോ പ്രത്യക്ഷപ്പെടാം.
അവർക്ക് ചുവന്ന പേപ്പറോ നീല പേപ്പറോ വേണോ എന്ന് ചോദിക്കും.
കഥയുടെ പതിപ്പിനെ ആശ്രയിച്ച്, ചുവന്ന വസ്ത്രത്തിനും നീല വസ്ത്രത്തിനും ഇടയിൽ, അല്ലെങ്കിൽ കൈയില്ലാത്ത ചുവന്ന ഉടുപ്പ്‌ കൈയില്ലാത്ത നീല നിറത്തിലുള്ള ഉടുപ്പിനും ഇടയിൽ തിരഞ്ഞെടുക്കാൻ ആത്മാവ് അവരോട് ആവശ്യപ്പെട്ടേക്കാം.
അവർ "ചുവപ്പ്" ഓപ്ഷൻ തിരഞ്ഞെടുക്കുകയാണെങ്കിൽ, അവരുടെ മൃതദേഹം സ്വന്തം രക്തത്തിൽ നനയുന്ന തരത്തിൽ ഛിന്നഭിന്നമാക്കിയേക്കാം.
ഇതിഹാസത്തിന്റെ വിവരണമനുസരിച്ച് വ്യക്തിയെ കുത്തിക്കൊല്ലുകയോ തൊലിയുരിച്ചുവധിക്കുകയോ ചെയ്യുന്നത് ഉൾപ്പെടെ ഛിന്നഭിന്നമാക്കുന്ന രീതി വ്യത്യാസപ്പെട്ടിരിക്കുന്നു.
വ്യക്തി "നീല" ഓപ്ഷൻ തിരഞ്ഞെടുക്കുകയാണെങ്കിൽ, ആ വ്യക്തി കഴുത്തുഞെരിച്ച് കൊല്ലപ്പെടുന്നതു മുതൽ വ്യക്തിയുടെ എല്ലാ രക്തവും അവരുടെ ശരീരത്തിൽ നിന്ന് പുറന്തള്ളപ്പെടുന്നു.
1930-കളിൽ തന്നെ സ്കൂൾ മുറ്റത്തെ കിംവദന്തിയായി അകാ മാന്റോ രേഖപ്പെടുത്തിയിട്ടുണ്ടെന്ന് ഗ്രന്ഥകാരനും ഫോക്ക്‌ലോറിസ്റ്റുമായ മാത്യു മേയർ പ്രസ്താവിച്ചിട്ടുണ്ട്.
അക്കാലത്ത്, മാന്റോ എന്ന വാക്ക് സാധാരണയായി സ്ലീവ്ലെസ് കിമോണോ-സ്റ്റൈൽ ജാക്കറ്റിനെയാണ് പരാമർശിച്ചിരുന്നത്, എന്നാൽ ആധുനിക കാലത്ത്, ക്ലോക്ക് അല്ലെങ്കിൽ കേപ്പ് എന്നതിന്റെ ജാപ്പനീസ് പദമാണ് മാന്റോ.
ഇക്കാരണത്താൽ, വിവിധ തലമുറകൾക്ക് അക മാന്റോയുടെ ശാരീരിക രൂപത്തെക്കുറിച്ച് വ്യത്യസ്ത വീക്ഷണങ്ങൾ ഉണ്ടായിരുന്നു.
ഒരു സിദ്ധാന്തമനുസരിച്ച്, 1935-ൽ, ഒസാക്ക സിറ്റിയിലെ ഒരു പ്രാഥമിക വിദ്യാലയത്തിൽ, ബേസ്മെന്റിലെ മങ്ങിയ വെളിച്ചമുള്ള ഒരു ക്ലോഗ് ബോക്സിൽ വസ്ത്രം ധരിച്ച ഒരാൾ പ്രത്യക്ഷപ്പെടുമെന്ന് ഒരു കിംവദന്തി ഉണ്ടായിരുന്നു, ഇത് വ്യാപിക്കാൻ ഒന്നോ രണ്ടോ വർഷമെടുത്തു.
ടോക്കിയോ, അവിടെ നിന്ന്.
ചുവന്ന കുപ്പായത്തിന്റെ കഥയാണ് ജനിച്ചതെന്ന് പറയപ്പെടുന്നു.
ഷോവ യുഗത്തിന്റെ 1900 കളുടെ തുടക്കത്തിൽ ടോക്കിയോയിലെ ഒകുബോയിൽ, ചുവന്ന കുപ്പായം ഒരു വാമ്പയർ ആണെന്നും ചുവന്ന കുപ്പായത്താൽ ആക്രമിക്കപ്പെട്ട ശവങ്ങൾ അവിടെയും ഇവിടെയും ഉണ്ടെന്നും പറയപ്പെടുന്നു.
1940-ൽ, ഇത് കിറ്റാക്യുഷുവിലേക്കും വ്യാപിച്ചു, ജാപ്പനീസ് ഭരണത്തിൻ കീഴിൽ കൊറിയൻ പെനിൻസുലയിൽ താമസിക്കുന്ന ജാപ്പനീസ് പ്രാഥമിക സ്കൂൾ വിദ്യാർത്ഥികൾക്കിടയിൽ പോലും കിംവദന്തികൾ പ്രചരിച്ചു.
അവലംബം ഗ്രന്ഥസൂചിക കൂടുതൽ വായനയ്ക്ക്
അങ്കഗണിതഫലനം ഇംഗ്ലീഷ് വിലാസം https://ml.wikipedia.org/wiki/Arithmetic_function
ഗണിതശാസ്ത്രത്തിൽ, ഒരു ധനപൂർണസംഖ്യയെ (positive integer) മറ്റൊന്നായി രൂപാന്തരപ്പെടുത്തുമ്പോൾ അത് ഉൾക്കൊള്ളുന്ന ക്രിയ.
വിപുലമായ അർഥത്തിൽ, ഒരു വസ്തു മറ്റൊന്നായി മാറുമ്പോൾ ആ പ്രക്രിയയിൽ ഉൾക്കൊള്ളുന്ന ക്രിയയെ സൂചിപ്പിക്കുന്നതാണ് ഫലനം.
ഒരു സംഖ്യയുടെ മൂന്നിരട്ടിയോട് അഞ്ച് ചേർത്താൽ മറ്റൊരു സംഖ്യയുണ്ടാകുന്നു.
ഇതിൽ സാമാന്യമായി സംഖ്യയെ n എന്നു സൂചിപ്പിച്ചാൽ പുതിയ സംഖ്യ  3n + 5  എന്നായിരിക്കും.
3n + 5 എന്ന സംഖ്യ രൂപപ്പെടാൻ n എന്ന സംഖ്യയിൽ ഏല്പിക്കുന്ന ക്രിയയ്ക്കാണ് ഇവിടെ n-ന്റെ ഫലനമെന്നു പറയുന്നത്: f(n)= 3n + 5.
n ഒരു ധനപൂർണസംഖ്യയാകുമ്പോൾ 3n+ 5-ഉം ധനപൂർണസംഖ്യയാകുന്നു.
അതുകൊണ്ട് ഇവിടെ f ഒരു അങ്കഗണിതഫലനമാണ്.
സംഖ്യകളുടെ സവിശേഷതകൾ സംഖ്യാസിദ്ധാന്ത(Theory of numbers)ത്തിലൂടെ ഫലനങ്ങളുപയോഗിച്ച് പഠിക്കുന്ന ഒരു ഗണിതശാഖയാണ് ഇത് ഉൾക്കൊള്ളുന്നത്.
ധനപൂർണസംഖ്യകൾ തമ്മിലുള്ള ബന്ധമാണ് ഇതിലെ പ്രധാന പ്രമേയം.
ഉദാഹരണമായി ഏതു സംഖ്യയുടെയും രണ്ടിരട്ടി എന്ന ആശയം ഫലനംവഴി സൂചിപ്പിക്കാം.f(n) = 2n എന്ന നിർവചനംകൊണ്ട് മേൽപറഞ്ഞ അർഥം വ്യക്തമാക്കാവുന്നതാണ്.
ഇവിടെ n എന്നത് ഏതു ധനപൂർണസംഖ്യയുമാകാം.
n = 3 ആണെങ്കിൽ, f(3) = 6 എന്നു ലഭിക്കുന്നു.
ഇതിന്നർഥം : 3-ന്റെ രണ്ടിരട്ടി സമം 6.
ഇതിൽ f ഒരു അങ്കഗണിതഫലനമാണ്.
മിശ്രസംഖ്യാഗണത്തിന്റെ, ധനപൂർണസംഖ്യാഗണത്തിലേക്കുള്ള ഒരു രൂപാന്തരമാണ് അങ്കഗണിതഫലനം അഥവാ സംഖ്യാഫലനം എന്നു നിർവചിക്കാം.
അതായത് ഒരു മിശ്രസംഖ്യ ഒരു ധനപൂർണസംഖ്യയായി രൂപാന്തരപ്പെടുന്നു.
ഇതിലുൾപ്പെടുന്ന നിയമമാണ് സംഖ്യാഫലനം.
ധനപൂർണസംഖ്യകളുടെ സവിശേഷതകൾ പരിഗണിച്ച് അങ്കഗണിതഫലനങ്ങൾ, സംഖ്യാസിദ്ധാന്തചരിത്രം (History of Number Theory) എഴുതിയ എൽ.ഇ.
ഡിക്സൺ രേഖപ്പെടുത്തിയിട്ടുണ്ട്.
I(n), E(n), d(n), μ (n), E 0 (n) എന്നിവ ഉദാഹരണങ്ങളാണ്.
അവിഭാജ്യഘടകങ്ങളായി n പിരിച്ചെഴുതിയാൽ n=p 1 a 1 p 2 a 2 ......
p r a r എന്നൊരു രൂപമുണ്ടാകുന്നു.
P 1 , P 2 ........
എന്നിവ വ്യത്യസ്തമായ അവിഭാജ്യഘടകങ്ങളാണ്.
എങ്കിൽ I(n) =n,E(n) = 1.
n-ന്റെ ആകെയുള്ള ഘടകങ്ങളുടെ എണ്ണം സൂചിപ്പിക്കുന്നതാണ് d(n); μ (1) = 1, μ (p 1 , ...........p r ) = (-1) r , μ (p 2 ) = 0.
അതായത് n-ന് ഏതെങ്കിലുമൊരു വർഗസംഖ്യ (square) ഘടകമായുണ്ടെങ്കിൽ ആ സംഖ്യയെ സംബന്ധിച്ച് μ എന്ന അങ്കഗണിതഫലനത്തിന്റെ മൂല്യം 0 ആണ്; E 0 (1) = 1, മറ്റെല്ലാ പൂർണസംഖ്യകൾക്കും E 0 (n)=0.
കുറെക്കൂടി ഉയർന്നതരം ഫലനങ്ങളാണ് φ (n), σ (n) എന്നിവ.
ഓയിലർ എന്ന ഗണിതശാസ്ത്രജ്ഞന്റെ പേരിലറിയപ്പെടുന്ന φ (n) (ഓയിലർ ഫലനം) അങ്കഗണിതഫലനത്തിൽ വളരെ പ്രാധാന്യമർഹിക്കുന്നു.
ടോഷന്റ് ഫലനം (Totient function) എന്ന വർഗത്തിൽപ്പെടുന്നു ഇത്.
n = 12 എങ്കിൽ, 12-ൽ താഴെ 12-നോടു പൊതുഘടകമില്ലാത്ത ധനപൂർണസംഖ്യകളുടെ എണ്ണമാണ് φ (12) സൂചിപ്പിക്കുന്നത്, ഘടകങ്ങൾ പരിഗണിക്കുമ്പോൾ 1, 5, 7, 11 എന്നിവയുടെ എണ്ണം.
അതായത്, φ (12) = 4.
1, 2, 3, 4, 6, 12 ആണ് 12-ന്റെ ഘടകങ്ങൾ.
അതുകൊണ്ട് d(12) = 6, σ (12) = 1 + 2 + 3 + 4 + 6 + 12 = 28.
അതായത് ഘടകങ്ങളുടെ ആകെത്തുക.
കോൺവല്യൂഷനുകൾ
(Convolutions).
രണ്ട് അങ്കഗണിതഫലനങ്ങൾ തമ്മിൽ ഗുണനാടിസ്ഥാനത്തിൽ ബന്ധപ്പെടുന്ന സമ്പ്രദായമാണ് കോൺവല്യൂഷൻ.
മൂലസംഖ്യയുടെ (argument) ഗുണനഘടകങ്ങളുടേയും സങ്കലനപദങ്ങളു(addition terms)ടേയും അടിസ്ഥാനങ്ങൾ അനുസരിച്ച് രണ്ടുതരത്തിൽ കോൺവല്യൂഷൻ ഉണ്ടാകുന്നു.
ഇതിൽ ആദ്യത്തേതിന് ഡിറീക്ലെ സംയോഗം (Dirchlet Composition ) എന്നും രണ്ടാമത്തേതിന് കോഷി സംയോഗം (Cauchy Composition ) എന്നും ആദ്യമായി പറഞ്ഞത് ഇ.
ടി. ബെൽ ആണ്.
f, g, h എന്നീ സംഖ്യാഫലനങ്ങൾ താഴെ കൊടുക്കുന്ന തരത്തിൽ ബന്ധപ്പെട്ടിരുന്നാൽ, അതായത് h (n) = എന്നാണെങ്കിൽ f,g എന്നിവയുടെ ഒരു (ഡിറീക്ലെ) സംയോഗം ആണ് h എന്നു പറയപ്പെടുന്നു.
h(n) = എന്നാണെങ്കിൽ f,g എന്നിവയുടെ കോഷി സംയോഗവും.
nന്റെ ഘടകങ്ങളെയാണ് d സൂചിപ്പിക്കു ന്നത്.
ഘടകങ്ങളിൽ n-ഉം ഉൾപ്പെടുന്നു.
പഠനവിധേയമായിക്കൊണ്ടിരിക്കുന്ന സംയോഗമാണ് ആദ്യത്തേത്.
1930-തിനോടടുത്ത്  ആർ. വൈദ്യനാഥസ്വാമി (മദ്രാസ് യൂണിവേഴ്സിറ്റിയിൽ ഗണിതശാസ്ത്രവിഭാഗം പ്രൊഫസർ ആയിരുന്നു) തന്റെ മെമോയർ ഓൺ മൾട്ടിപ്ളിക്കേറ്റീവ് ഫങ്ഷൻസ് (Memoir on Multiplicative Functions) എന്ന ഗവേഷണപ്രബന്ധം പ്രസിദ്ധീകരിച്ചു.
അതിൽ നാലുതരം യോഗങ്ങളെപ്പറ്റി പറയുന്നു: സംയോഗം (കോമ്പോസിഷൻ), കോൺവല്യൂഷൻ, ഫലനഗുണനം (മൾട്ടിപ്ളിക്കേഷൻ), ബ്ളോക് കോൺവല്യൂഷൻ.
ആദ്യം ഉദാഹരണമായി കാണിച്ച ഡിറിക്ലെ സംയോഗത്തെയാണ് സാധാരണയായി സംയോഗം എന്നു പറയുന്നത്; n എന്നതിന്റെ എല്ലാ ഘടകങ്ങളും ഉപയോഗപ്പെടുത്തി എഴുതാവുന്ന എല്ലാ പദങ്ങളുടെയും ആകെത്തുക.
പ്രമാണം:P158a.png
ഇതിൽ d ‖ n {\displaystyle {d}\Vert {n}} എന്ന അങ്കനംകൊണ്ട് ഉദ്ദേശിക്കുന്നത്: n-ന്റെ ബ്ളോക്ക് ഘടകം, ഏകകഘടകം അഥവാ യൂണിറ്ററി ഘടകം ആണ് dഎന്ന ധനപൂർണസംഖ്യ.
രണ്ടു പൂരക ഘടകങ്ങൾക്കു തമ്മിൽ  പൊതുഘടകം 1 (ഒന്ന്) ഒഴികെ മറ്റൊന്നും ഇല്ലെങ്കിൽ അവയെ ബ്ളോക്ക് ഘടകങ്ങൾ എന്നു പറയുന്നു.
1, 3, 4, 12 എന്നിവ 12-ന്റെ ബ്ളോക്ക് ഘടകങ്ങളാണ്.
h (12) = f(1) g(12) + f(3) g(4) + f(4) g(3) + f(12) g(1).
ഇത്തരം കോൺവല്യൂഷനുകൾ വേറെയുമുണ്ട്.
സാധാരണ കോൺവല്യൂഷനായ സംയോഗത്തിന്റെ സാമാന്യരൂപങ്ങളാണ് a-ഗുണനം, k-ഗുണനം എന്നിവ.
(1) a-ഗുണനം.
a(m,n) ഒരു അങ്കഗണിതഫലനമാണെന്നു കരുതുക; m, n എന്നീ രണ്ടു പൂർണസംഖ്യകളെ ആസ്പദമാക്കിയുള്ള ഫലനം.
എങ്കിൽ, h (n) = d/n-w എന്നത് f,g എന്നിവയുടെ a-ഗുണനമാണ്.
a-ഫലനത്തെ കെർണൽ (കാതൽ = Kernel) എന്നു പറയുന്നു.
(ii) k-ഗുണനം.
k(n) ഒരു അങ്കഗണിതഫലനമാണെന്നു കരുതുക.
h (n) =(a) g(b).
ഇതിന് f, g എന്നിവയുടെ k-ഗുണനമെന്നുപറയുന്നു.
ഇവിടെ a,bസാമാന്യമായത്.
a-ഗുണനത്തിൽ സ-ഗുണനവും സാധാരണ സംയോഗവും ഇത്തരം മറ്റനവധി കോൺവല്യൂഷനുകളും അടങ്ങിയിട്ടുണ്ട്.
a-ഫലനത്തിന്റെ പ്രത്യേകതയനുസരിച്ച് a-ഗുണനത്തിന്റെ സ്വഭാവം മാറുന്നു.
പ്രതിലോമഫലനം (Inverse function ).
f,g ഫലനങ്ങളുടെ സംയോഗത്തിന്റെ ഫലമായി ലഭിക്കുന്ന ഫലനം E 0 ആണെങ്കിൽ, അതായത്  = E 0 (n) എങ്കിൽ f-ഉം g-ഉം പരസ്പരം പ്രതിലോമഫലനങ്ങളാണെന്നു പറയുന്നു.
f-ന്റെ പ്രതിലോമഫലനത്തെ f -1 (എഫ് പ്രതിലോമം) എന്നു രേഖപ്പെടുത്താറുണ്ട്.
ഓരോ കോൺവല്യൂഷനെയും അടിസ്ഥാനമാക്കി f-ന് പ്രതിലോമമുണ്ടായിരിക്കും.
അഥവാ പ്രതിലോമഫലനം ഉണ്ടാക്കുന്ന പ്രക്രിയയ്ക്കു മാത്രമേ കോൺവല്യൂഷൻ എന്നു പറയാവൂ.
ഗ്രൂപ്പ് സിദ്ധാന്തത്തിൽ കാണുന്ന പ്രതിലോമതത്ത്വം തന്നെയാണിവിടെയും (നോ: ഗ്രൂപ്പ് സിദ്ധാന്തം).
അതായത് കോൺവല്യൂഷൻ എന്നത് ഒരു ഗ്രൂപ്പ് ക്രിയയാണ്.